ट्रैक्टर चोरी के आरोपी ने नौ वारदात कबूली
पुलिसने ट्रेक्टर चोरी के मामले में एक शातिर आरोपी को बीदासर के बस स्टैंड से गिरफ्तार कर शनिवार को कोर्ट के आदेश पर रिमांड पर लिया। आरोपी ने कई थाना क्षेत्रों में ट्रैक्टर चोरी की नौ वारदात कबूली है। थानाधिकारी ओमप्रकाश गोदारा के अनुसार 20, जनवरी,2017 की रात बीकानेर रोड स्थित हनुमान धर्मकांटे से वार्ड एक निवासी हरिनाथ सिद्ध का एक ट्रैक्टर चोरी हो गया था। मामले की जांच कर रहे हैडकांस्टेबल मनोजकुमार कांस्टेबल चरणसिंह ने आरोपी बीरबलनाथ पुत्र भंवरनाथ सिद्ध निवासी घंटियाल को शुक्रवार को बीदासर के बस स्टैंड से गिरफ्तार किया। आरोपी को थाने लाकर पूछताछ करने पर उसने विभिन्न थाना क्षेत्रों से नौ ट्रैक्टर चोरी करना कबूल किया। उसने बताया कि चोरी की वारदात में रामकुमार पुत्र माननाथ सिद्ध निवासी घंटियाल था, जो फिलहाल नेच्छवा पुलिस थाने में है। आरोपी ने बताया कि उसने रतनगढ़, लक्ष्मणगढ़, फतेहपुर, नेच्छवा, जसरासर, नोखा से एक-एक ट्रैक्टर और बीकानेर से दो ट्रैक्टर चोरी कर कुम्हारों की ढाणी, खींवसर (नागौर) निवासी रामदयाल पुत्र राजूराम प्रजापत को बेच दिए। पुलिस ने आरोपी को शनिवार को कोर्ट में पेश किया, जहां से उसे तीन दिन के रिमांड पर भेजने के आदेश दिए गए। थानाधिकारी ने बताया कि आरोपी ट्रैक्टर चोरी का शातिर अपराधी है और उससे पूछताछ में अन्य मामले भी खुलने की उम्मीद है।
आरोपी बीरबल
bho_Deva hin_Deva bho_Deva